  Анжелика Тихонова корреспондент Таиз арня Удмуртиын тӧло возиськоз. Шутэтскон нуналъёслы шунытгес кариськоз. Со сярысь ивортодэтъя «Удмуртия» агентстволы элькун Гидрометцентрысь куазез чаклась Наталья Колокольцова вераз. Али туж шуныт ӧвӧл на. Шӧдскымон шуныт куазь сярысь верано ке, кӧснуналэ 24 градус луоз, арнянуналэ - 26 градусозь. Удмуртарняе 20 градус котыр Наталья Колокольцова, Удмурт гидрометцентрысь куазез чакласьНаталья Колокольцовалэн кылъёсызъя, улосвыламы температура эсэпезъя возиське. 5-тӥ инвожое омырын 17-22 градус луоз, уз зоры. Тӧл лапкомоз, секундскын 8-13 метре пельтоз. Покчиарняе ӧжытак зорыны быгатоз. Тӧл уйпал но шундыпуксён вискысь секундскын 15-20 метре пельтоз. Омырын +20...+22 градус луоз.  Тегъёс: Ижкар Гидрометцентр Удмуртия куазь инкуазь гужем  